[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 3.6.2009

COM(2009) 254 τελικό

2009/0072 (CNS)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με το ευρωπαϊκό έτος εθελοντισμού (2011) {SEC(2009)725}

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Ο εθελοντισμός είναι βασική μορφή έκφρασης της συμμετοχής των πολιτών στα κοινά και στη δημοκρατία, υλοποιεί ευρωπαϊκές αξίες όπως η αλληλεγγύη και η αποφυγή των διακρίσεων και συμβάλλει στην αρμονική ανάπτυξη των κοινωνιών μας. Ο εθελοντισμός διαδραματίζει σημαντικό ρόλο σε διάφορους τομείς όπως η εκπαίδευση, η νεολαία, ο πολιτισμός, ο αθλητισμός, το περιβάλλον, η υγεία, η κοινωνική φροντίδα, η προστασία των καταναλωτών, η ανθρωπιστική βοήθεια, η αναπτυξιακή πολιτική, η έρευνα, η ισότητα των ευκαιριών και οι εξωτερικές σχέσεις. Ταυτόχρονα, ο εθελοντισμός είναι σημαντική μαθησιακή ευκαιρία επειδή με τη συμμετοχή σε εθελοντικές δραστηριότητες οι πολίτες αποκτούν νέες δεξιότητες και αισθάνονται περισσότερο ότι είναι μέλη της κοινωνίας.

Επομένως ο εθελοντισμός συνεπάγεται διπλό όφελος: αφενός, συμβάλλει στην κοινωνική συνοχή μέσω των αποτελεσμάτων που επιτυγχάνει και των δεσμών αλληλεγγύης που δημιουργεί και, αφετέρου, βοηθά τους ίδιους τους εθελοντές μέσω της προώθησης των δεξιοτήτων τους και της προσωπικής τους εξέλιξης. Αυτό το διπλό όφελος συμβάλλει πραγματικά στην κοινωνική ατζέντα της ΕΕ που στοχεύει στη δημιουργία περισσότερων ευκαιριών για τους πολίτες της ΕΕ, στη βελτίωση της πρόσβασης σε υπηρεσίες ποιότητας και στην έκφραση αλληλεγγύης σε εκείνους που πλήττονται από την αλλαγή. Στις παρούσες δυσμενείς οικονομικές συνθήκες είναι ακόμη σημαντικότερο να αναγνωρίσει η Ευρωπαϊκή Ένωση την αξία του εθελοντισμού. Επιπλέον, σε διεθνές επίπεδο, ο εθελοντισμός αποτελεί έκφραση αλληλεγγύης με τον αναπτυσσόμενο κόσμο καθώς και παραδοχή της αλληλεξάρτησης όλων των κοινοτήτων σε ένα όλο και πιο παγκοσμιοποιημένο κόσμο.

Η Ευρώπη έχει μακρά παράδοση στον εθελοντισμό, ο οποίος συχνά βασίζεται στην ιδιότητα του μέλους μιας οργάνωσης της κοινωνίας πολιτών. Κατά τις τελευταίες δεκαετίες η συμμετοχή των πολιτών στα κοινά άλλαξε σημαντικά, δεδομένου ότι η κοινωνία χαρακτηρίζεται από μεγαλύτερο ατομικισμό και δίνει μεγαλύτερη έμφαση στις αξίες της αυτονομίας και της ατομικής έκφρασης. Αυτό αποτελεί πρόκληση για τον εθελοντισμό, αφού ο τομέας πρέπει τώρα να προσαρμοστεί σε νέα είδη και μορφές συμμετοχής, που χαρακτηρίζονται συχνά από επιλεκτική, βραχυπρόθεσμη δέσμευση. Σε εθνικό επίπεδο, τα κράτη μέλη και άλλα ενδιαφερόμενα μέρη πρέπει να εκσυγχρονίσουν τις πολιτικές και τις υποδομές τους, έτσι ώστε να δώσουν τη δυνατότητα σε περισσότερους ανθρώπους να γίνουν εθελοντές με διάφορους τρόπους και σε διάφορες περιόδους της ζωής τους. Είναι αναγκαίο να αυξηθεί η υποστήριξη του εθελοντισμού από τους εργοδότες, να βρεθούν νέοι τρόποι συμμετοχής των νέων καθώς και τρόποι αξιοποίησης των ικανοτήτων των ατόμων μεγαλύτερης ηλικίας.

Σκοπός του ευρωπαϊκού έτους εθελοντισμού είναι η εμβάθυνση και η προώθηση πιο δομημένου διαλόγου και ανταλλαγών ορθών πρακτικών σχετικά με τα θέματα αυτά ανάμεσα στις αρχές και σε άλλα ενδιαφερόμενα μέρη στα κράτη μέλη. Κατά τον τρόπο αυτό θα βελτιωθούν οι συνθήκες για τον εθελοντισμό στην Ευρωπαϊκή Ένωση.

2. Α. Ευρωπαϊκό έτος εθελοντισμού

2.1. Προκλήσεις και ευκαιρίες

Τα κράτη μέλη της ΕΕ έχουν μια πλούσια πολυμορφία παραδόσεων, αντιλήψεων, πολιτισμών και νομικών πλαισίων όσον αφορά τον εθελοντισμό. Επίσης, παρά τις διαφορές στην κατάσταση σε κάθε κράτος μέλος, οι αξίες στις οποίες στηρίζεται ο εθελοντισμός και οι λόγοι για τους οποίους οι άνθρωποι γίνονται εθελοντές είναι ουσιαστικά οι ίδιοι σε ολόκληρη την Ευρώπη. Η βοήθεια προς τους άλλους είναι σημαντική γι’ αυτούς και τα οφέλη για την κοινωνία φανερά. Οι εθελοντικές δραστηριότητες μειώνουν το ρατσισμό και τις προκαταλήψεις και συμβάλλουν στο διαπολιτισμικό και διαπεριφερειακό διάλογο. Ο εθελοντισμός συμπεριλαμβάνει όλες τις ηλικιακές ομάδες και, επομένως, μπορεί να προωθήσει την αλληλεγγύη μεταξύ των γενεών. Μέσω του εθελοντισμού μπορεί να ενισχυθεί η ενεργός συμμετοχή των νέων στην κοινωνία. Ο εθελοντισμός προσφέρει πολλές δυνατότητες στο θέμα της παράτασης του επαγγελματικού βίου και της αντιμετώπισης της δημογραφικής αλλαγής, επειδή δίνει την ευκαιρία αξιοποίησης της πείρας των ατόμων μεγαλύτερης ηλικίας προς όφελος της κοινωνίας.

Οι επιχειρήσεις θεωρούν σημαντική την υποστήριξη των εθελοντικών δραστηριοτήτων, συχνά στο πλαίσιο της στρατηγικής τους για την εταιρική κοινωνική ευθύνη. Μέσω της μαθησιακής τους διάστασης και των δεξιοτήτων που παρέχουν, οι εθελοντικές δραστηριότητες βελτιώνουν την ικανότητα των ανθρώπων για επαγγελματική ένταξη. Ο εθελοντισμός μπορεί επίσης να αποτελέσει μέσο ενεργού δέσμευσης σε περιόδους ανεργίας, βοηθώντας τους ανθρώπους να αποφύγουν την περιθωριοποίηση, συμπληρώνοντας τα χαρακτηριστικά τους ως αιτούντων εργασία και διευκολύνοντας την επανένταξή τους στην αγορά εργασίας. Αυτό έχει ιδιαίτερα μεγάλη αξία τώρα που οι κοινωνίες αντιμετωπίζουν τις συνέπειες της τρέχουσας οικονομικής κρίσης.

Ωστόσο, η αλλαγή της κοινωνίας έχει ως συνέπεια αλλαγή των απαιτήσεων από τους ανθρώπους όσον αφορά την εκπαίδευση, τη σταδιοδρομία και το χρόνο που μπορούν να αφιερώσουν στην οικογένειά τους και στις δραστηριότητες αναψυχής. Οι αλλαγές αυτές έχουν επίδραση στο χρόνο που μπορούν να διαθέσουν οι άνθρωποι για εθελοντικές δραστηριότητες, στη χρονική στιγμή και στον τρόπο με τον οποίο θέλουν να γίνουν εθελοντές, καθώς και στις προσδοκίες τους από τις οργανώσεις στις οποίες εργάζονται εθελοντικά. Οι αρμόδιες αρχές και οι οργανώσεις της κοινωνίας των πολιτών σε όλα τα κράτη μέλη αντιμετωπίζουν, σε διαφορετικό βαθμό, τις ίδιες προκλήσεις, δηλαδή να ενθαρρύνουν περισσότερους ανθρώπους να γίνουν εθελοντές, να διευκολύνουν τη συνεισφορά τους και να εξασφαλίσουν ικανοποιητική ποιότητα δραστηριοτήτων. Πρέπει να προβλεφθούν κατάλληλα κίνητρα για άτομα και επιχειρήσεις. Είναι σκόπιμο να επιτευχθεί η κατάλληλη ισορροπία ανάμεσα στο υψηλό επίπεδο επαγγελματισμού και στη διατήρηση της ελευθερίας και της ευελιξίας, χαρακτηριστικά του τομέα που εκτιμώνται ιδιαίτερα. Σε όλα τα κράτη μέλη υπάρχουν επίσης πραγματικά εμπόδια στην εκδήλωση των πιθανών θετικών συνεπειών του εθελοντισμού. Τέτοια εμπόδια είναι η έλλειψη ευαισθητοποίησης, συστημάτων πληροφόρησης και υποστήριξης (κατάρτιση κλπ.), η ύπαρξη αποθαρρυντικών νομικών διατάξεων, ο περιορισμένος αριθμός συστημάτων ανταλλαγών σε διεθνές επίπεδο και η έλλειψη νομικού καθεστώτος.

Οι ευρωπαϊκές οργανώσεις εθελοντών γνωρίζουν ότι οι δεξιότητες και οι ικανότητες των εθελοντών δεν ανταποκρίνονται πάντα στις ανάγκες των αναπτυσσόμενων χωρών. Ωστόσο, στις περιπτώσεις που έχουν ληφθεί μέτρα για να υπάρχει αντιστοιχία ανάμεσα, αφενός, στις δεξιότητες και την πείρα των εθελοντών και, αφετέρου, στις αναπτυξιακές ανάγκες μιας συγκεκριμένης ομάδας ή κοινότητας, οι εθελοντές είναι συχνά σε θέση να συνεισφέρουν σημαντικά στη βελτίωση της ποιότητας διαβίωσης της εν λόγω κοινότητας ή στη δημιουργία μεγαλύτερου φάσματος ευκαιριών σε ένα όλο και πιο παγκοσμιοποιημένο κόσμο.

Το δυναμικό του εθελοντισμού δεν έχει αξιοποιηθεί ακόμη πλήρως. Παρόλο που 3 στους 10 Ευρωπαίους είναι ενεργοί εθελοντές, περίπου οι 8 στους 10 θεωρούν ότι η προσφορά βοήθειας στους άλλους είναι σημαντικό μέρος της ζωής τους. Η διαφορά μεταξύ του αριθμού των πραγματικών και των πιθανών εθελοντών είναι ακόμη μεγαλύτερη στους νέους: ενώ μόνο το 16 % των νέων Ευρωπαίων συμμετέχουν σε εθελοντικές δραστηριότητες, περίπου 3 στους 4 υποστηρίζουν ότι πρέπει να υπάρχουν περισσότερα προγράμματα για την ενθάρρυνση της εθελοντικής εργασίας. Οι σημαντικές διαφορές ανάμεσα στις χώρες αποδεικνύουν την ανάγκη και το δυναμικό αμοιβαίας μάθησης. Οι πραγματικές δυνατότητες θα φανερωθούν επίσης αν αυξηθεί η κινητικότητα των εθελοντών στην Ευρωπαϊκή Ένωση.

Επομένως, πρέπει να διευκολυνθεί η αλληλοδιδαχή από ομολόγους και η ευαισθητοποίηση σε ευρωπαϊκό επίπεδο για να προωθηθεί ο επαγγελματισμός του τομέα, έτσι ώστε τα κράτη μέλη και η κοινωνία των πολιτών να μπορέσουν να αντιμετωπίσουν καλύτερα τις προαναφερθείσες προκλήσεις. Κατά τον τρόπο αυτό θα φανερωθεί το δυναμικό του εθελοντισμού στην Ευρώπη και θα επιταχυνθεί η υλοποίηση των κοινωνικών στόχων της Ένωσης.

2.2. Στόχοι και δραστηριότητες

Σύμφωνα με την ανανεωμένη κοινωνική ατζέντα της ΕΕ, ο γενικός στόχος του ευρωπαϊκού έτους είναι η ενθάρρυνση και η υποστήριξη — κυρίως μέσω ανταλλαγής εμπειρίας και ορθών πρακτικών — των προσπαθειών που καταβάλλουν τα κράτη μέλη, οι τοπικές και περιφερειακές αρχές και η κοινωνία των πολιτών για τη δημιουργία συνθηκών που ευνοούν τον εθελοντισμό στην Ευρωπαϊκή Ένωση. Προτείνονται τέσσερις στόχοι:

1. Δημιουργία περιβάλλοντος κατάλληλου για τον εθελοντισμό στην ΕΕ – να συμπεριληφθεί ο εθελοντισμός στις προσπάθειες για την προώθηση της συμμετοχής των πολιτών στα κοινά και των διαπροσωπικών δράσεων στο πλαίσιο της ΕΕ·

2. Ενίσχυση των μέσων των εθελοντικών οργανώσεων και βελτίωση της ποιότητας του εθελοντισμού – να διευκολυνθεί ο εθελοντισμός και να ενθαρρυνθούν η δικτύωση, η κινητικότητα, η συνεργασία και οι συνέργειες ανάμεσα στις εθελοντικές οργανώσεις και άλλους τομείς στο πλαίσιο της ΕΕ·

3. Ανταμοιβή και αναγνώριση των εθελοντικών δραστηριοτήτων - να ενθαρρυνθεί η παροχή κατάλληλων κινήτρων για τα άτομα, τις επιχειρήσεις και τις οργανώσεις ανάπτυξης του εθελοντισμού και να επιτευχθεί πιο συστηματική αναγνώριση του εθελοντισμού από τους υπευθύνους για τη χάραξη πολιτικής, τις οργανώσεις της κοινωνίας των πολιτών και τους εργοδότες όσον αφορά τις δεξιότητες και τις ικανότητες που αποκτώνται στο πλαίσιο του εθελοντισμού.

4. Ευαισθητοποίηση όσον αφορά την αξία και τη σημασία του εθελοντισμού – να ευαισθητοποιηθεί η κοινή γνώμη για τη σημασία του εθελοντισμού ως έκφρασης της συμμετοχής των πολιτών στα κοινά και ως παραδείγματος διαπροσωπικής δράσης η οποία συμβάλλει στην υλοποίηση στόχων που ενδιαφέρουν όλα τα κράτη μέλη, όπως είναι η αρμονική κοινωνική ανάπτυξη και η οικονομική συνοχή.

Με βάση αυτούς τους στόχους, οι δραστηριότητες του ευρωπαϊκού έτους θα επικεντρωθούν, σε ευρωπαϊκό επίπεδο, στην ανταλλαγή ορθών πρακτικών και σε μέτρα επικοινωνίας και ευαισθητοποίησης, όπως είναι οι εκδηλώσεις ευρείας προβολής στις οποίες θα συμμετέχουν όλα τα ενδιαφερόμενα μέρη. Παρόμοιες δραστηριότητες θα πραγματοποιηθούν στα κράτη μέλη μέσω εθνικών συντονιστικών δομών. Μια σημαντική πτυχή θα είναι η κινητοποίηση εθελοντικών οργανώσεων και άλλων ενδιαφερόμενων μερών για τη δρομολόγηση και τη συνέχιση προγραμμάτων κατά τη διάρκεια του ευρωπαϊκού έτους.

Ο εθελοντισμός αποτελεί βασικό στοιχείο πολλών κοινοτικών προγραμμάτων που προωθούν πρωταρχικά την κινητικότητα των εθελοντών, όπως είναι το πρόγραμμα «Νεολαία σε δράση» — κυρίως μέσω της ευρωπαϊκής εθελοντικής υπηρεσίας — το πρόγραμμα διά βίου μάθησης και το πρόγραμμα «Η Ευρώπη για τους πολίτες». Οι οργανώσεις που δραστηριοποιούνται σε αυτό τον τομέα λαμβάνουν επίσης ενίσχυση από την ΕΕ σε θέματα ανθρωπιστικής βοήθειας, αναπτυξιακής πολιτικής, ανθρώπινων δικαιωμάτων, υγείας, περιβάλλοντος και προστασίας των καταναλωτών. Η παρούσα πρόταση βασίζεται συνεπώς στις προσπάθειες κινητοποίησης που καταβλήθηκαν στο πλαίσιο άλλων προγραμμάτων της ΕΕ, τα οποία θα αποτελέσουν σημαντικά μέσα υλοποίησης του ευρωπαϊκού έτους. Τα μέτρα επικοινωνίας και ευαισθητοποίησης κατά τη διάρκεια του ευρωπαϊκού έτους θα συμπληρωθούν με κρίσιμη μάζα συγκεκριμένων έργων που σχετίζονται με τον εθελοντισμό σε πολλούς τομείς. Όλα αυτά τα έργα (και τα προγράμματα στα οποία βασίζονται) θα επωφεληθούν από την επιπλέον προβολή του «ευρωπαϊκού έτους εθελοντισμού» και από τη δημόσια εκστρατεία ευαισθητοποίησης.

3. Διαβουλεύσεις

Η Επιτροπή εξετάζει εδώ και ορισμένο χρονικό διάστημα το σημαντικό ρόλο που μπορεί να διαδραματίσει η Ευρώπη στον τομέα του εθελοντισμού. Η ευρωπαϊκή εθελοντική υπηρεσία θεσπίστηκε το 1996. Από το 2002 ο εθελοντισμός ήταν βασική πτυχή της πολιτικής για τη νεολαία και ένας από τους από κοινού συμφωνηθέντες στόχους στο πλαίσιο της ανοικτής μεθόδου συντονισμού για πολιτικές για τη νεολαία. Τον Απρίλιο του 2006 η Επιτροπή ζήτησε επίσης τη γνώμη της Ευρωπαϊκής Οικονομικής και Κοινωνικής Επιτροπής σχετικά με το μελλοντικό προσανατολισμό του εθελοντισμού. Η ΕΟΚΕ, στη γνώμη της που υπέβαλε το Δεκέμβριο του 2006[1] συνέστησε δραστηριότητες σε ευρωπαϊκό επίπεδο για την ευαισθητοποίηση όσον αφορά τη σημασία του εθελοντισμού. Η ιδέα αυτή υποστηρίχθηκε ευρέως από κύρια ενδιαφερόμενα μέρη και από το Ευρωπαϊκό Κοινοβούλιο, το οποίο εξέδωσε ψήφισμα[2] για το σκοπό αυτό τον Ιούλιο του 2008, με το οποίο ζητεί να ανακηρυχθεί το 2011 ευρωπαϊκό έτος εθελοντισμού.

Η Επιτροπή πραγματοποίησε τακτικές, ανοικτές και διαφανείς συζητήσεις για την πρωτοβουλία αυτή με τα κύρια ενδιαφερόμενα μέρη. Επίσης, ορισμένες πρόσφατες διαβουλεύσεις κάλυψαν θέματα που σχετίζονται με τον εθελοντισμό:

- διαβουλεύσεις για τα τρέχοντα προγράμματα της Επιτροπής σχετικά με την ενεργό ιδιότητα του πολίτη, τη νεολαία, τον πολιτισμό και τη διά βίου μάθηση (εκπαίδευση και κατάρτιση),

- διαδικασία διαβουλεύσεων που πραγματοποιήθηκε το φθινόπωρο του 2008 κατά τη διάρκεια των προετοιμασιών για το νέο ευρωπαϊκό πλαίσιο σχετικά με τη συνεργασία στον τομέα της νεολαίας.

Από τα αποτελέσματα των διαβουλεύσεων προκύπτει ότι όλα τα ενδιαφερόμενα μέρη θα επιδοκιμάσουν την υποβολή της πρότασης για το ευρωπαϊκό έτος εθελοντισμού. Τα ενδιαφερόμενα μέρη υπογράμμισαν τις δυνατότητες που προσφέρει η ανακήρυξη ενός ευρωπαϊκού έτους, όσον αφορά την επικοινωνία και την κινητοποίηση, και έδωσαν χρήσιμες πληροφορίες για το σκοπό και το σχεδιασμό της πρωτοβουλίας. Τα αποτελέσματα των συζητήσεων με τα ενδιαφερόμενα μέρη χρησίμευσαν για τον καθορισμό των στόχων και των σημείων δράσης του ευρωπαϊκού έτους. Κατά την περίοδο πριν από την έναρξη του ευρωπαϊκού έτους θα παρουσιαστούν νέες ευκαιρίες σε πολλά ενδιαφερόμενα μέρη για να συμβάλουν στο σχεδιασμό και την προετοιμασία του.

4. Καταλληλότητα του προτεινόμενου μέσου, επικουρικότητα και προστιθέμενη αξία της εμπλοκής της ΕΕ

Η Ευρωπαϊκή Ένωση έχει περιορισμένη αρμοδιότητα στον τομέα του εθελοντισμού και η δράση της πρέπει να περιορίζεται στην υποστήριξη των προσπαθειών των κρατών μελών. Ένα ευρωπαϊκό έτος εθελοντισμού, το οποίο τηρεί την αρχή της επικουρικότητας, αποτελεί κατάλληλο μέσο για την αντιμετώπιση των προκλήσεων που παρουσιάζονται ανωτέρω.

Η ανταλλαγή πληροφοριών και η ευαισθητοποίηση όσον αφορά το δυναμικό για καλύτερη αξιοποίηση του εθελοντισμού ως μορφής συμμετοχής των πολιτών στα κοινά θα βοηθήσει την ΕΕ να επιτύχει τους στόχους της, όπως η άνοδος του επιπέδου και της ποιότητας διαβίωσης, η συμβολή σε υψηλό επίπεδο απασχόλησης, η βελτίωση της κοινωνικής συνοχής και η καταπολέμηση του κοινωνικού αποκλεισμού.

Για την επίτευξη αυτών των στόχων καθώς και των προαναφερόμενων κοινοτικών στόχων, πρέπει να ληφθούν συνεκτικά μέτρα τα οποία να αφορούν ανθρώπους όλων των ηλικιακών ομάδων και να αντανακλούν την πολυδιάστατη φύση του εθελοντισμού, δεδομένου ότι αυτός δεν περιορίζεται μόνο σε θέματα εκπαίδευσης ή κοινωνικής ένταξης. Ωστόσο, η Συνθήκη δεν προβλέπει ρητά τις εξουσίες που απαιτούνται για τη στήριξη αυτής της ενέργειας. Επομένως, η Επιτροπή προτείνει ως βάση για το ευρωπαϊκό έτος εθελοντισμού το άρθρο 308 της Συνθήκης, σύμφωνα με το οποίο το Συμβούλιο, προτάσει της Επιτροπής και κατόπιν διαβουλεύσεων με το Ευρωπαϊκό Κοινοβούλιο, θεσπίζει ομοφώνως τις κατάλληλες διατάξεις.

Το ευρωπαϊκό έτος θα υλοποιηθεί σε στενή συνεργασία με τα κράτη μέλη, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή, την Επιτροπή των Περιφερειών και με οργανώσεις της κοινωνίας των πολιτών σε διάφορα επίπεδα.

Οι στόχοι της πρότασης δεν είναι δυνατόν να επιτευχθούν σε ικανοποιητικό βαθμό μόνο μέσω δράσης των κρατών μελών, επειδή η δράση μόνο σε εθνικό επίπεδο δεν επιτρέπει να αξιοποιηθούν τα πλεονεκτήματα των ανταλλαγών εμπειριών και ορθών πρακτικών μεταξύ των κρατών μελών σε επίπεδο ΕΕ. Ο συντονισμός σε επίπεδο ΕΕ ενισχύει την ευρωπαϊκή διάσταση και συμβάλλει στην αύξηση του αντικτύπου του ευρωπαϊκού έτους όσον αφορά την ευαισθητοποίηση, την προβολή και τις διακρατικές ανταλλαγές ιδεών και ορθών πρακτικών.

Το ευρωπαϊκό έτος εθελοντισμού μπορεί να προκαλέσει συζητήσεις για θέματα πολιτικής, να ενθαρρύνει την αλληλοδιδαχή από ομολόγους στις οργανώσεις ανάπτυξης του εθελοντισμού και να διευκολύνει τις ανταλλαγές ορθών πρακτικών μεταξύ των κρατών μελών, έτσι ώστε να δημιουργηθούν οι κατάλληλες συνθήκες για τον εθελοντισμό, στις περιπτώσεις που στα άτομα που επιθυμούν να συμμετέχουν σε εθελοντικές δραστηριότητες προσφέρονται επίσης καλύτερες και περισσότερες ευκαιρίες πρόσβασης.

Το ευρωπαϊκό έτος θα συμβάλει στην ευαισθητοποίηση όσον αφορά τη σημασία του εθελοντισμού για την ενίσχυση της κοινωνικής συνοχής και τη βελτίωση της ικανότητας των ατόμων για επαγγελματική ένταξη. Κατά την έννοια αυτή, το ευρωπαϊκό έτος αφορά προβλήματα που αντιμετωπίζουν όλα τα κράτη μέλη. Θα ενισχύσει την αίσθηση των πολιτών ότι ανήκουν στην κοινωνία και τη δέσμευσή τους σε αυτήν σε όλα τα επίπεδα — τοπικό, περιφερειακό, εθνικό και ευρωπαϊκό. Μέσω των διακρατικών ανταλλαγών ιδεών και της συνεργασίας, το ευρωπαϊκό έτος θα τονίσει τη σχέση μεταξύ της εθελοντικής δέσμευσης σε τοπικό επίπεδο και της σημασίας της σε ευρύτερο ευρωπαϊκό πλαίσιο.

Με τη συμμετοχή τους στο ευρωπαϊκό έτος οι εθελοντές, οι οργανώσεις εθελοντών και άλλα ενδιαφερόμενα μέρη σε τοπικό, περιφερειακό, εθνικό και ευρωπαϊκό επίπεδο θα έχουν μεγαλύτερη επιρροή και αναγνώριση εξαιτίας των προσπαθειών τους. Το ευρωπαϊκό έτος θα δημιουργήσει κρίσιμη μάζα δραστηριοτήτων και θα συμβάλει έτσι στην ενίσχυση του αντικτύπου των υφιστάμενων πολιτικών για τον εθελοντισμό.

5. Προϋπολογισμός και υλοποίηση

Η Επιτροπή θα εφαρμόσει την απόφαση σε κοινοτικό επίπεδο. Τα κράτη μέλη θα συμμετάσχουν ενεργά στην υλοποίηση του ευρωπαϊκού έτους μέσω των εθνικών συντονιστικών οργανισμών τους οι οποίοι θα λάβουν κοινοτική συγχρηματοδότηση. Επίσης, η Επιτροπή θα συγκαλέσει συνεδριάσεις των εθνικών συντονιστών για το συντονισμό της υλοποίησης. Λόγω του μικρού προϋπολογισμού, η πρόταση δεν προβλέπει τη συμμετοχή επίσημης επιτροπής στην υλοποίηση.

Σε κοινοτικό επίπεδο το Ευρωπαϊκό Κοινοβούλιο, η Ευρωπαϊκή Οικονομική και Κοινωνική Επιτροπή και η Επιτροπή των Περιφερειών θα συμμετέχουν στις δραστηριότητες του ευρωπαϊκού έτους.

Ο προϋπολογισμός για το ευρωπαϊκό έτος το 2011 θα ανέρχεται σε 6 000 000 ευρώ. Επιπλέον, η Επιτροπή πρότεινε τη χορήγηση 2 000 000 ευρώ για την εκτέλεση προπαρασκευαστικών έργων, στο πλαίσιο του προσχεδίου προϋπολογισμού για το 2010.

2009/0072 (CNS)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με το ευρωπαϊκό έτος εθελοντισμού (2011)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,

την πρόταση της Επιτροπής[3],

τη γνώμη του Ευρωπαϊκού Κοινοβουλίου,[4]

Εκτιμώντας τα ακόλουθα:

(1) Σκοπός της Κοινότητας και των κρατών μελών είναι η προώθηση της ανάπτυξης των ανθρώπινων πόρων για την επίτευξη υψηλού επιπέδου απασχόλησης και την καταπολέμηση του κοινωνικού αποκλεισμού.

(2) Σύμφωνα με το άρθρο 3 παράγραφος 1 στοιχείο π) της Συνθήκης, η Κοινότητα συμβάλλει σε μία παιδεία και κατάρτιση υψηλού επιπέδου.

(3) Ο εθελοντισμός αποτελεί μια μη τυπική εμπειρία μάθησης η οποία επιτρέπει την απόκτηση επαγγελματικών δεξιοτήτων και ικανοτήτων καθώς και μια σημαντική μορφή ενεργού συμμετοχής των πολιτών στα κοινά. Οι ενέργειες που πραγματοποιούνται από τους εθελοντές όλων των ηλικιών είναι μεγάλης σημασίας για την ανάπτυξη της δημοκρατίας, μίας από τις αρχές στις οποίες βασίζεται η Ευρωπαϊκή Ένωση, και συμβάλλουν στην αξιοποίηση των ανθρώπινων πόρων και στην κοινωνική συνοχή.

(4) Στις ταχέως μεταβαλλόμενες κοινωνίες είναι αναγκαίο να εξασφαλιστεί η αποτελεσματικότητα της υποδομής για την υποστήριξη του εθελοντισμού, ώστε να δοθεί η δυνατότητα σε περισσότερα άτομα να συμμετέχουν σε εθελοντικές δραστηριότητες. Επομένως, είναι σημαντική η υποστήριξη της αλληλοδιδαχής από ομολόγους και της ανταλλαγής ορθών πρακτικών σε κοινοτικό επίπεδο.

(5) Η διακυβερνητική διάσκεψη του 1997 ενέκρινε τη δήλωση 38 σχετικά με τις εθελοντικές δραστηριότητες,[5] . Η δήλωση αυτή επισυνάφθηκε στην τελική πράξη της συνθήκης του Άμστερνταμ και αναγνωρίζει ότι οι εθελοντικές δραστηριότητες συμβάλλουν σημαντικά στην ανάπτυξη της κοινωνικής αλληλεγγύης.

(6) Στη ανακοίνωση της Επιτροπής του Ιουνίου του 1997 για την προώθηση του ρόλου των σωματείων και των ιδρυμάτων στην Ευρώπη[6] δίνεται έμφαση σε τρεις πτυχές των σωματείων και των ιδρυμάτων: οικονομική πτυχή που είναι η δημιουργία θέσεων εργασίας, κοινωνική πτυχή που είναι η συμμετοχή στον καθορισμό κοινωνικών πολιτικών και, συνεπώς, η συμβολή στην κοινωνική πρόοδο, και πολιτική πτυχή, που είναι η ενίσχυση της δημοκρατίας, η ενεργός ιδιότητα του πολίτη και η συμμετοχή στα κοινά.

(7) Μετά το λευκό βιβλίο για τη νεολαία το 2001[7] ,ο εθελοντισμός αναγνωρίστηκε το 2002 από τα κράτη μέλη ως βασικό στοιχείο της πολιτικής για τη νεολαία και τα κράτη μέλη συμφώνησαν σχετικά με κοινούς στόχους για εθελοντικές δραστηριότητες των νέων στο πλαίσιο της ανοικτής μεθόδου συντονισμού για τη νεολαία[8].

(8) Το Δεκέμβριο του 2006 η Ευρωπαϊκή Οικονομική και Κοινωνική Επιτροπή ζήτησε από την Ευρωπαϊκή Επιτροπή «να ανακηρυχθεί ένα έτος ως Έτος των Εθελοντών και να δημοσιεύσει το συντομότερο δυνατό μια λευκή βίβλο για τον εθελοντισμό και την ενεργό συμμετοχή των πολιτών στα κοινά» [9] .

(9) Το Μάρτιο του 2008 το Ευρωπαϊκό Κοινοβούλιο ενέκρινε έκθεση με τίτλο «Η συμβολή του εθελοντισμού στην οικονομική και κοινωνική συνοχή», η οποία ενθαρρύνει τα κράτη μέλη και τις περιφερειακές και τοπικές αρχές να αναγνωρίσουν την αξία του εθελοντισμού στην προώθηση της κοινωνικής και οικονομικής συνοχής[10].

(10) Τον Ιούλιο του 2008 το Ευρωπαϊκό Κοινοβούλιο ενέκρινε γραπτή δήλωση με την οποία ζητείται να ανακηρυχθεί το 2011 ευρωπαϊκό έτος εθελοντισμού.[11]

(11) Στις 20 Νοεμβρίου 2008 το Συμβούλιο εξέδωσε σύσταση σχετικά με την κινητικότητα των νέων εθελοντών στην Ευρώπη, με σκοπό την αύξηση των διασυνοριακών εθελοντικών δραστηριοτήτων στους νέους στην ΕΕ.[12]

(12) Ο εθελοντισμός αποτελεί αντικείμενο πολλών κοινοτικών προγραμμάτων που επικεντρώνονται στην κινητικότητα των εθελοντών, όπως η ευρωπαϊκή εθελοντική υπηρεσία στο πρόγραμμα «Νεολαία σε δράση», το πρόγραμμα διά βίου μάθησης και το πρόγραμμα «Η Ευρώπη για τους πολίτες».

(13) Υπάρχουν διάφορες εθελοντικές δραστηριότητες στην Ευρώπη οι οποίες πρέπει α διατηρηθούν και να αναπτυχθούν περαιτέρω.

(14) Ο εθελοντισμός μπορεί να συμβάλει στην αρμονική ανάπτυξη των κοινωνιών στην Ευρώπη. Οι εθελοντικές δραστηριότητες αποτελούν μια πλούσια εμπειρία μη τυπικής μάθησης η οποία βελτιώνει τις επαγγελματικές δεξιότητες και ικανότητες, ενισχύει την ικανότητα για επαγγελματική ένταξη και το αίσθημα αλληλεγγύης, αναπτύσσει κοινωνικές δεξιότητες και διευκολύνει την ενσωμάτωση στην κοινωνία, ενώ προάγει επίσης την ενεργό ιδιότητα του πολίτη.

(15) Εντούτοις, οι δυνατότητες του εθελοντισμού δεν έχουν αξιοποιηθεί ακόμη πλήρως. Το ευρωπαϊκό έτος εθελοντισμού θα δώσει την ευκαιρία να αποδειχθεί, σε ένα ευρωπαϊκό πλαίσιο, ότι ο εθελοντισμός προάγει την ενεργό ιδιότητα του πολίτη. Μπορεί να ενισχύσει την αίσθηση των πολιτών ότι ανήκουν στην κοινωνία και τη δέσμευσή τους σε αυτήν σε όλα τα επίπεδα — τοπικό, περιφερειακό, εθνικό και ευρωπαϊκό.

(16) Το ευρωπαϊκό έτος 2011 συμπίπτει με τη 10η επέτειο του Διεθνούς έτους εθελοντισμού των Ηνωμένων Εθνών το 2001..

(17) Η παρούσα απόφαση θεσπίζει χρηματοδοτικό κονδύλιο που αποτελεί το βασικό σημείο αναφοράς για την αρμόδια για τον προϋπολογισμό αρχή, κατά την έννοια του σημείου 37 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση[13].

(18) Οι στόχοι του προτεινόμενου ευρωπαϊκού έτους δεν είναι δυνατόν να επιτευχθούν πλήρως σε επίπεδο κρατών μελών διότι απαιτείται διεθνική ανταλλαγή πληροφοριών και διάδοση ορθών πρακτικών σε όλη την Κοινότητα. Επομένως, λόγω της διάστασής τους, οι προτεινόμενες δράσεις μπορούν να επιτευχθούν καλύτερα σε κοινοτικό επίπεδο. Σύμφωνα με την αρχή της αναλογικότητας, όπως διατυπώνεται στο άρθρο 5 της συνθήκης ΕΚ, η παρούσα απόφαση δεν υπερβαίνει τα αναγκαία όρια για την επίτευξη των στόχων αυτών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Αντικείμενο

Το έτος 2011 ορίζεται «ευρωπαϊκό έτος εθελοντισμού» (εφεξής «το ευρωπαϊκό έτος»).

Άρθρο 2

Στόχοι

Ο γενικός στόχος του ευρωπαϊκού έτους είναι η ενθάρρυνση και η υποστήριξη — κυρίως μέσω ανταλλαγής εμπειρίας και ορθών πρακτικών — των προσπαθειών που καταβάλλουν τα κράτη μέλη, οι τοπικές και περιφερειακές αρχές και η κοινωνία των πολιτών για τη δημιουργία συνθηκών που ευνοούν τον εθελοντισμό στην Ευρωπαϊκή Ένωση.

Οι στόχοι του ευρωπαϊκού έτους είναι οι ακόλουθοι:

1. Δημιουργία περιβάλλοντος κατάλληλου για τον εθελοντισμό στην ΕΕ – να συμπεριληφθεί ο εθελοντισμός στις προσπάθειες για την προώθηση της συμμετοχής των πολιτών στα κοινά και των διαπροσωπικών δράσεων στο πλαίσιο της ΕΕ.

2. Ενίσχυση των μέσων των εθελοντικών οργανώσεων και βελτίωση της ποιότητας του εθελοντισμού – να διευκολυνθεί ο εθελοντισμός και να ενθαρρυνθούν η δικτύωση, η κινητικότητα, η συνεργασία και οι συνέργειες ανάμεσα στις εθελοντικές οργανώσεις και άλλους τομείς στο πλαίσιο της ΕΕ.

3. Ανταμοιβή και αναγνώριση των εθελοντικών δραστηριοτήτων - να ενθαρρυνθεί η παροχή κατάλληλων κινήτρων για τα άτομα, τις επιχειρήσεις και τις οργανώσεις ανάπτυξης του εθελοντισμού και να επιτευχθεί πιο συστηματική αναγνώριση του εθελοντισμού από τους υπευθύνους για τη χάραξη πολιτικής, τις οργανώσεις της κοινωνίας των πολιτών και τους εργοδότες όσον αφορά τις δεξιότητες και τις ικανότητες που αποκτώνται στο πλαίσιο του εθελοντισμού.

4. Ευαισθητοποίηση όσον αφορά την αξία και τη σημασία του εθελοντισμού – να ευαισθητοποιηθεί η κοινή γνώμη για τη σημασία του εθελοντισμού ως έκφρασης της συμμετοχής των πολιτών στα κοινά η οποία συμβάλλει στην υλοποίηση στόχων που ενδιαφέρουν όλα τα κράτη μέλη, όπως είναι η αρμονική κοινωνική ανάπτυξη και η οικονομική συνοχή.

Άρθρο 3

Σχετικές πρωτοβουλίες

1. Τα μέτρα που λαμβάνονται για την επίτευξη των στόχων που καθορίζονται στο άρθρο 2 περιλαμβάνουν τις ακόλουθες πρωτοβουλίες σε ευρωπαϊκό, εθνικό, περιφερειακό ή τοπικό επίπεδο, οι οποίες συνδέονται με τους στόχους του ευρωπαϊκού έτους:

- ανταλλαγή εμπειρίας και ορθών πρακτικών·

- διάδοση των αποτελεσμάτων των σχετικών μελετών και της έρευνας·

- συνέδρια, εκδηλώσεις και πρωτοβουλίες με σκοπό την προώθηση του διαλόγου, την ευαισθητοποίηση όσον αφορά τη σημασία και την αξία του εθελοντισμού, καθώς και την επιβράβευση των προσπαθειών των εθελοντών·

- εκστρατείες ενημέρωσης και προβολής για τη διάδοση των βασικών μηνυμάτων.

2. Οι πρωτοβουλίες που αναφέρονται στην παράγραφο 1 περιγράφονται λεπτομερώς στο παράρτημα.

Άρθρο 4

Συνεργασία με τα κράτη μέλη

Κάθε κράτος μέλος ορίζει έναν οργανισμό επιφορτισμένο με τη διοργάνωση της συμμετοχής στο ευρωπαϊκό έτος (εφεξής «εθνικός συντονιστικός οργανισμός»). Ενημερώνει την Επιτροπή για την επιλογή του εντός ενός μηνός από την έκδοση της παρούσας απόφασης.

Κάθε κράτος μέλος εξασφαλίζει ότι στον προαναφερόμενο οργανισμό συμμετέχει αρκετά μεγάλο φάσμα ενδιαφερόμενων μερών σε εθνικό, περιφερειακό και τοπικό επίπεδο.

Ο εθνικός συντονιστικός οργανισμός είναι αρμόδιος για την κατάρτιση του εθνικού προγράμματος/ενεργειών και τον καθορισμό των προτεραιοτήτων του ευρωπαϊκού έτους με βάση τους στόχους που αναφέρονται στο άρθρο 2 και σύμφωνα με τις διατάξεις του παραρτήματος.

Άρθρο 5

Συντονισμός σε κοινοτικό επίπεδο και υλοποίηση

Η Επιτροπή συγκαλεί συνεδριάσεις των εθνικών συντονιστών για το συντονισμό της υλοποίησης του ευρωπαϊκού έτους και την ανταλλαγή πληροφοριών για την υλοποίηση του ευρωπαϊκού έτους σε εθνικό επίπεδο.

Η Επιτροπή συγκαλεί επίσης συνεδριάσεις με εκπροσώπους των ευρωπαϊκών οργανώσεων ή φορέων που δραστηριοποιούνται στον τομέα του εθελοντισμού καθώς και με τα ενδιαφερόμενα μέρη για να βοηθήσουν την Επιτροπή κατά την υλοποίηση του ευρωπαϊκού έτους σε κοινοτικό επίπεδο.

Η Επιτροπή εφαρμόζει την παρούσα απόφαση σε κοινοτικό επίπεδο.

Τα κράτη μέλη, το Ευρωπαϊκό Κοινοβούλιο, η Ευρωπαϊκή Οικονομική και Κοινωνική Επιτροπή και η Επιτροπή των Περιφερειών θα συμμετέχουν στις εν λόγω δραστηριότητες.

Άρθρο 6

Δημοσιονομικές διατάξεις

1. Για τα μέτρα κοινοτικής εμβέλειας που προβλέπονται στο μέρος Α του παραρτήματος διεξάγεται δημόσιος διαγωνισμός ή χορηγούνται επιδοτήσεις χρηματοδοτούμενες από το γενικό προϋπολογισμό της ΕΕ.

2. Τα μέτρα κοινοτικής εμβέλειας που αναφέρονται στο μέρος Β του παραρτήματος μπορούν να επιδοτηθούν από το γενικό προϋπολογισμό των Ευρωπαϊκών Κοινοτήτων.

3. Η Επιτροπή μπορεί να επιδοτήσει κάθε εθνικό συντονιστή όπως προβλέπεται στο άρθρο 4 σύμφωνα με τη διαδικασία που αναφέρεται στο μέρος Γ του παραρτήματος.

.

Άρθρο 7

Προϋπολογισμός

1. Ο προϋπολογισμός για την εφαρμογή της παρούσας απόφασης για την περίοδο από την 1η Ιανουαρίου 2011 έως τις 31 Δεκεμβρίου 2011 ανέρχεται σε 6 000 000 ευρώ.

2. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων του δημοσιονομικού πλαισίου.

Άρθρο 8

Διεθνής συνεργασία

Για την υλοποίηση του ευρωπαϊκού έτους, η Επιτροπή μπορεί να συνεργαστεί με τις κατάλληλες διεθνείς οργανώσεις και ειδικότερα με τα Ηνωμένα Έθνη και το Συμβούλιο της Ευρώπης, φροντίζοντας να εξασφαλιστεί η προβολή της συμμετοχής της ΕΕ.

Άρθρο 9

Συνοχή και συμπληρωματικότητα

Η Επιτροπή, σε συνεργασία με τα κράτη μέλη, εξασφαλίζει τη συνοχή μεταξύ των μέτρων που προβλέπονται από την παρούσα απόφαση και άλλων κοινοτικών, εθνικών και περιφερειακών προγραμμάτων και πρωτοβουλιών που συμβάλλουν στην επίτευξη των στόχων του ευρωπαϊκού έτους.

Άρθρο 10

Προστασία των οικονομικών συμφερόντων της Κοινότητας

1. Η Επιτροπή εξασφαλίζει ότι, κατά την υλοποίηση δράσεων που χρηματοδοτούνται δυνάμει της παρούσας απόφασης, τα οικονομικά συμφέροντα της Κοινότητας προστατεύονται με την εφαρμογή προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με τη διενέργεια αποτελεσματικών ελέγχων και με την ανάκτηση αδικαιολογήτως καταβληθέντων ποσών και, σε περίπτωση που διαπιστωθούν παρατυπίες, με την επιβολή αποτελεσματικών, αναλογικών και αποτρεπτικών κυρώσεων, σύμφωνα με τον κανονισμό (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων[14], τον κανονισμό (Ευρατόμ, EΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες[15], και τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που διεξάγει η Ευρωπαϊκή Υπηρεσία Καταπολέμησης της Απάτης (OLAF)[16].

2. Για τις κοινοτικές δράσεις που χρηματοδοτούνται στο πλαίσιο της παρούσας απόφασης, η έννοια της παρατυπίας που αναφέρεται στο άρθρο 1 παράγραφος 2 του κανονισμού (EΚ, Ευρατόμ) αριθ. 2988/95 καλύπτει κάθε παραβίαση διάταξης του κοινοτικού δικαίου ή κάθε παραβίαση συμβατικής υποχρέωσης που προκύπτει από πράξη ή παράλειψη οικονομικού φορέα, η οποία έχει ή ενδέχεται να έχει ως αποτέλεσμα να ζημιωθεί ο γενικός προϋπολογισμός των Κοινοτήτων ή οι προϋπολογισμοί τους οποίους διαχειρίζονται αυτές, με αδικαιολόγητη δαπάνη.

3. Η Επιτροπή μειώνει, αναστέλλει ή ανακτά το ποσό της χρηματοδοτικής συνδρομής που έχει χορηγηθεί για ενέργεια, εάν διαπιστώσει παρατυπίες, και κυρίως τη µη τήρηση των διατάξεων της παρούσας απόφασης, της επιμέρους απόφασης ή της σύμβασης για τη χορήγηση της χρηματοδοτικής συνδρομής, ή εάν αποκαλυφθεί ότι, χωρίς να έχει ζητηθεί η έγκριση της Επιτροπής, η ενέργεια έχει υποστεί σηµαντική µεταβολή, ασυµβίβαστη µε τη φύση ή τους όρους υλοποίησής της.

4. Εάν δεν έχουν τηρηθεί οι προθεσμίες ή εάν η πρόοδος στην υλοποίηση ενέργειας δικαιολογεί μέρος μόνον της χρηματοδοτικής συνδρομής που χορηγήθηκε, η Επιτροπή ζητεί από το δικαιούχο να υποβάλει τις παρατηρήσεις του εντός συγκεκριμένης χρονικής περιόδου. Εάν αυτός δεν υποβάλει ικανοποιητική απάντηση, η Επιτροπή μπορεί να ακυρώσει το υπόλοιπο της χρηματοδοτικής συνδρομής και να απαιτήσει την επιστροφή των ποσών που έχουν ήδη καταβληθεί.

5. Κάθε ποσό που έχει καταβληθεί αχρεωστήτως πρέπει να επιστρέφεται στην Επιτροπή. Τα ποσά τα οποία δεν επιστρέφονται εγκαίρως προσαυξάνονται µε τόκους υπερημερίας υπό τους όρους που καθορίζονται στον δημοσιονομικό κανονισμό.

Άρθρο 11

Παρακολούθηση και αξιολόγηση

Έως τις 31 Δεκεμβρίου 2012 η Επιτροπή θα υποβάλει έκθεση στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών σχετικά με την εφαρμογή, τα αποτελέσματα και τη γενική αξιολόγηση των ενεργειών που προβλέπονται στην παρούσα απόφαση.

Άρθρο 12

Έναρξη ισχύος

Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης .

Η παρούσα απόφαση απευθύνεται στα κράτη μέλη.

Βρυξέλλες, […]

Για το Συμβούλιο

Ο Πρόεδρος

[…]

ΠΑΡΑΡΤΗΜΑ

ΜΕΤΡΑ ΠΟΥ ΠΡΟΒΛΕΠΟΝΤΑΙ ΣΤΟ ΑΡΘΡΟ 3

Η κατευθυντήρια αρχή για το ευρωπαϊκό έτος εθελοντισμού είναι ότι η υλοποίησή του θα βασιστεί στη δέσμευση, την κινητοποίηση ευρείας κλίμακας και την ενεργό συμμετοχή της κοινωνίας των πολιτών και άλλων ενδιαφερόμενων μερών. Επιπλέον, η υλοποίηση θα πραγματοποιηθεί με τα ακόλουθα μέτρα:

Α. ΑΜΕΣΕΣ ΚΟΙΝΟΤΙΚΕΣ ΠΡΩΤΟΒΟΥΛΙΕΣ

Η χρηματοδότηση θα έχει γενικά τη μορφή άμεσης αγοράς αγαθών και υπηρεσιών στο πλαίσιο υφιστάμενων συμβάσεων-πλαισίων.

1. Εκστρατείες πληροφόρησης και προβολής που περιλαμβάνουν:

- εκδηλώσεις ευρείας προβολής και φόρουμ για την ανταλλαγή εμπειρίας και ορθών πρακτικών·

- διαγωνισμούς με ή χωρίς απονομή βραβείων·

- συνεργασία με τον ιδιωτικό τομέα, τους ραδιοτηλεοπτικούς οργανισμούς και λοιπά μέσα ενημέρωσης, ως εταίρους για τη διάδοση των πληροφοριών σχετικά με το ευρωπαϊκό έτος εθελοντισμού·

- παραγωγή υλικού και εργαλείων για μέσα ενημέρωσης, τα οποία θα είναι διαθέσιμα σε όλη την Κοινότητα, με σκοπό την τόνωση του ενδιαφέροντος του κοινού·

- μέτρα για τη δημοσιοποίηση των αποτελεσμάτων και την ενίσχυση της προβολής των κοινοτικών προγραμμάτων, δράσεων και πρωτοβουλιών που συμβάλλουν στην επίτευξη των στόχων του ευρωπαϊκού έτους εθελοντισμού·

- σύσταση ιστοσελίδων πληροφόρησης στο δικτυακό τόπο Europa, συμπεριλαμβανομένης δικτυακής πύλης για τους υπευθύνους έργων σχετικά με τον εθελοντισμό, έτσι ώστε να τους καθοδηγεί μέσα από τα διάφορα σχετικά κοινοτικά προγράμματα και πρωτοβουλίες.

2. Άλλες πρωτοβουλίες:

- έρευνες και μελέτες κοινοτικής κλίμακας με σκοπό την αξιολόγηση και τη σύνταξη εκθέσεων σχετικά με την προετοιμασία, την αποτελεσματικότητα, τον αντίκτυπο και τη μακροπρόθεσμη παρακολούθηση του ευρωπαϊκού έτους εθελοντισμού.

Β. ΣΥΓΧΡΗΜΑΤΟΔΟΤΗΣΗ ΚΟΙΝΟΤΙΚΩΝ ΠΡΩΤΟΒΟΥΛΙΩΝ

Οι εκδηλώσεις ευρείας προβολής που οργανώνονται σε ευρωπαϊκή κλίμακα, ενδεχομένως σε συνεργασία με τις εκάστοτε Προεδρίες στη διάρκεια του 2011, με σκοπό την ευαισθητοποίηση όσον αφορά τους στόχους του ευρωπαϊκού έτους εθελοντισμού, μπορούν να λάβουν κοινοτική χρηματοδότηση που θα καλύπτει έως το 80 % του συνολικού τους κόστους.

Γ. ΣΥΓΧΡΗΜΑΤΟΔΟΤΗΣΗ ΕΘΝΙΚΩΝ ΠΡΩΤΟΒΟΥΛΙΩΝ

Κάθε εθνικός συντονιστής υποβάλλει μία μόνον αίτηση κοινοτικής χρηματοδότησης. Η αίτηση αυτή περιγράφει το πρόγραμμα εργασίας του συντονιστή ή την ενέργεια προώθησης του ευρωπαϊκού έτους που ζητείται να χρηματοδοτηθεί. Η αίτηση χρηματοδότησης συνοδεύεται από αναλυτικό προϋπολογισμό που παρουσιάζει το συνολικό κόστος των προτεινόμενων πρωτοβουλιών/προγράμματος εργασίας, το ποσό και τις πηγές συγχρηματοδότησης. Η κοινοτική συνδρομή μπορεί να καλύπτει έως το 80 % του συνολικού κόστους.

Η Επιτροπή καθορίζει τα ενδεικτικά ποσά που είναι διαθέσιμα για τη χρηματοδότηση κάθε εθνικού συντονιστή καθώς και την τελική προθεσμία για την υποβολή των αιτήσεων. Στα κριτήρια πρέπει να λαμβάνονται υπόψη ο πληθυσμός, το κόστος διαβίωσης και ένα καθορισμένο ποσό ανά κράτος μέλος για την εγγύηση ελάχιστου επιπέδου δραστηριοτήτων.

Τα τελικά ποσά που θα χορηγηθούν καθορίζονται με βάση τις ατομικές αιτήσεις που υποβάλλονται από τον εθνικό συντονιστικό οργανισμό. Το ανώτατο ποσοστό της κοινοτικής συγχρηματοδότησης ανέρχεται στο 80 % των συνολικών επιλέξιμων δαπανών.

Το πρόγραμμα εργασίας/ενεργειών περιλαμβάνει:

α) συναντήσεις και εκδηλώσεις που σχετίζονται με τους στόχους του ευρωπαϊκού έτους, συμπεριλαμβανομένων εθνικών εκδηλώσεων για την έναρξη και την προβολή του ευρωπαϊκού έτους, καθώς και εκδηλώσεων που λειτουργούν καταλυτικά και προσφέρουν ανοικτούς χώρους για τη διεξαγωγή διαλόγου γύρω από συγκεκριμένες πρωτοβουλίες·

β) σεμινάρια με σκοπό την αμοιβαία μάθηση σε εθνικό, περιφερειακό και τοπικό επίπεδο·

γ) εκστρατείες πληροφόρησης, εκπαίδευσης και προβολής σε εθνικό, περιφερειακό και τοπικό επίπεδο, συμπεριλαμβανομένης της διοργάνωσης βραβείων και διαγωνισμών·

δ) συνεργασία με τα ΜΜΕ.

Δ. ΠΡΩΤΟΒΟΥΛΙΕΣ ΠΟΥ ΔΕΝ ΛΑΜΒΑΝΟΥΝ ΚΟΙΝΟΤΙΚΗ ΧΡΗΜΑΤΟΟΙΚΟΝΟΜΙΚΗ ΣΥΝΔΡΟΜΗ

Η Κοινότητα χορηγεί στήριξη μη χρηματοδοτικού χαρακτήρα, όπως είναι η γραπτή άδεια για τη χρησιμοποίηση του ειδικού λογότυπου, αφού αυτός εκδοθεί, καθώς και λοιπού υλικού σχετικού με το ευρωπαϊκό έτος εθελοντισμού, σε πρωτοβουλίες που πραγματοποιούνται από δημόσιους ή ιδιωτικούς οργανισμούς, εφόσον οι τελευταίοι μπορούν να εγγυηθούν στην Επιτροπή ότι οι εν λόγω πρωτοβουλίες διεξάγονται ή θα διεξαχθούν κατά τη διάρκεια του 2011 και μπορούν να συμβάλουν αισθητά στην επίτευξη των στόχων του ευρωπαϊκού έτους εθελοντισμού.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΠΡΟΤΑΣΗΣ:

Ευρωπαϊκό έτος εθελοντισμού

2. ΠΛΑΙΣΙΟ ΔΒΔ/ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων)

Τομέας πολιτικής: Εκπαίδευση και Πολιτισμός

Δραστηριότητα: Ευρωπαϊκό έτος εθελοντισμού

3. ΓΡΑΜΜΕΣ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού [επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B.A)] συμπεριλαμβανομένων των ονομασιών τους:

15 06 11

3.2. Διάρκεια της δράσης και των δημοσιονομικών επιπτώσεων:

01.01.2011 – 31.12.2011

3.3. Δημοσιονομικά χαρακτηριστικά:

Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψηφίων χωρών | Τομέας δημοσιονομικών προοπτικών |

15 06 11 | ΜΥΔ. | Διαχωρ.[17] | ΝΑΙ | ΟΧΙ | ΟΧΙ | [3B] |

4. ΣΥΓΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Συγκεφαλαιωτικός πίνακας των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

εκατ. ευρώ (με 3 δεκαδικά ψηφία)

Είδος δαπάνης | Τμήμα αριθ. | Έτος 2011 | 2012 | n + 2 | n + 3 | n + 4 | n + 5 και επόμενα | Σύνολο |

Επιχειρησιακές δαπάνες[18] |

Πιστώσεις ανάληψης υποχρεώσεων (ΠΑΥ) | 8.1. | a | 6,000 | 6,000 |

Πιστώσεις πληρωμών (ΠΠ) | β | 4,000 | 2,000 | 6,000 |

Διοικητικές δαπάνες περιλαμβανόμενες στο ποσό αναφοράς[19] |

Τεχνική και διοικητική βοήθεια (ΜΔΠ) | 8.2.4. | γ |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α+γ | 6,000 | 6,000 |

Πιστώσεις πληρωμών | β+γ | 4,000 | 2.000 | 6,000 |

Διοικητικές δαπάνες μη περιλαμβανόμενες στο ποσό αναφοράς[20] |

Ανθρώπινοι πόροι και συναφείς δαπάνες (ΜΔΠ) | 8.2.5. | δ | 0,674 | 0.186 | 0,860 |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε | 0,106 | 0.019 | 0,125 |

Συνολικές ενδεικτικές δημοσιονομικές δαπάνες της δράσης[21] |

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 6,780 | 0,205 | 6,985 |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 4,780 | 2,205 | 6,985 |

Λεπτομέρειες σχετικά με τη συγχρηματοδότηση

Εάν η πρόταση προβλέπει συγχρηματοδότηση από τα κράτη μέλη ή από άλλους οργανισμούς (να διευκρινιστεί από ποιους), ο κατωτέρω πίνακας πρέπει να περιλαμβάνει εκτίμηση του επιπέδου της συγχρηματοδότησης (μπορούν να προστεθούν γραμμές, εάν προβλέπεται η συμμετοχή πολλών οργανισμών στη συγχρηματοδότηση):

εκατ. ευρώ (με 3 δεκαδικά ψηφία)

Συγχρηματοδότης οργανισμός | Έτος 2011 | Έτος 2012 | n + 2 | n + 3 | n + 4 | n + 5 και επόμενα | Σύνολο |

Κράτη μέλη | στ | 0,675 | 0,000 | 0,675 |

ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ | 7,455 | 0,205 | 7,660 |

4.1.2. Συμβατότητα με το δημοσιονομικό προγραμματισμό

X Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[22] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3. Δημοσιονομικές επιπτώσεις στα έσοδα

X Η πρόταση δεν έχει δημοσιονομικές επιπτώσεις στα έσοδα

( Η πρόταση έχει δημοσιονομικές επιπτώσεις – οι επιπτώσεις στα έσοδα είναι οι ακόλουθες:

4.2. Ανθρώπινοι πόροι (ΙΠΑ=Ισοδύναμο Πλήρους Απασχόλησης) (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλέπε λεπτομέρειες στο σημείο 8.2.1.

Ετήσιες ανάγκες | 2011 | 2012 | n + 3 | n + 4 | n + 5 και επόμενα |

Σύνολο ανθρώπινων πόρων | 6 | 2 |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη που πρέπει να καλυφθεί βραχυπρόθεσμα ή μακροπρόθεσμα

Ο εθελοντισμός μπορεί να συμβάλει στην αρμονική ανάπτυξη των ευρωπαϊκών κοινωνιών διότι αποτελεί έκφραση της συμμετοχής των πολιτών στα κοινά.

Η Ευρώπη έχει μακρά παράδοση στον εθελοντισμό, που συχνά βασίζεται στην ιδιότητα του μέλους σε οργανώσεις της κοινωνίας πολιτών. Κατά τις τελευταίες δεκαετίες η συμμετοχή των πολιτών στα κοινά άλλαξε σημαντικά, δεδομένου ότι η κοινωνίες χαρακτηρίζονται από μεγαλύτερο ατομικισμό. Αυτό αποτελεί πρόκληση για τον εθελοντισμό, αφού ο τομέας πρέπει τώρα να προσαρμοστεί σε νέα είδη και μορφές συμμετοχής.

5.2. Προστιθέμενη αξία της κοινοτικής συμμετοχής, συνέπεια μεταξύ της πρότασης και των άλλων δημοσιονομικών μέσων, δυνατότητα συνέργειας

Οι στόχοι του ευρωπαϊκού έτους δεν είναι δυνατόν να επιτευχθούν σε ικανοποιητικό βαθμό μόνο μέσω δράσης των κρατών μελών, επειδή η δράση μόνο σε εθνικό επίπεδο δεν επωφελείται από την ευρωπαϊκή διάσταση των ανταλλαγών εμπειριών και ορθών πρακτικών μεταξύ των κρατών μελών με σκοπό την προώθηση του εθελοντισμού.

Το ευρωπαϊκό έτος θα δώσει δυνατότητες αξιοποίησης των κατάλληλων κοινοτικών προγραμμάτων και ενεργειών το 2011, όπως το πρόγραμμα «Η Ευρώπη για τους πολίτες», το πρόγραμμα «Νεολαία για την Ευρώπη», το πρόγραμμα διά βίου μάθησης και άλλα προγράμματα έτσι ώστε να αυξηθεί η προβολή και ο αντίκτυπος αυτών των ενεργειών κατά τη διάρκεια του ευρωπαϊκού έτους. Κατά τον τρόπο αυτό θα προβληθεί συνεκτική εικόνα του μεγάλου αριθμού των κοινοτικών έργων στον τομέα του εθελοντισμού τόσο εντός όσο και εκτός της Κοινότητας, και θα μεγιστοποιηθούν οι συνέργειες ανάμεσα στα προγράμματα.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείριση βάσει δραστηριοτήτων)

Στόχοι | Αναμενόμενα αποτελέσματα | Δείκτες (ενδεικτική απαρίθμηση) |

Δημιουργία περιβάλλοντος κατάλληλου για τον εθελοντισμό στην ΕΕ· | Το ευρωπαϊκό έτος θα προσφέρει στοιχεία για την ανάπτυξη περαιτέρω πολιτικών· Στα κράτη μέλη άρχισε διάλογος για θέματα εθελοντισμού· Ξεκίνησε διάλογος ανάμεσα στα κράτη μέλη της ΕΕ και τις αναπτυσσόμενες χώρες που είναι εταίροι της Ευρώπης για θέματα εθελοντισμού. | Έκταση νέων γνώσεων και ιδεών που αναπτύχθηκαν με την υποστήριξη του ευρωπαϊκού έτους· Αριθμός ορθών πρακτικών που εντοπίστηκαν· Έκταση νέου διαλόγου για τον εθελοντισμό στα κράτη μέλη και μεταξύ αυτών· Οργανωμένες συναντήσεις διαλόγου και αριθμός ορθών πρακτικών που εντοπίστηκαν. |

Ενίσχυση των μέσων των εθελοντικών οργανώσεων και βελτίωση της ποιότητας του εθελοντισμού· | Διευκόλυνση (της πρόσβασης σε δραστηριότητες) του εθελοντισμού· Ενθάρρυνση της δικτύωσης, της συνεργασίας, της ανταλλαγής και των συνεργειών ανάμεσα στις εθελοντικές οργανώσεις και άλλους τομείς· Νέα στοιχεία για τις εθελοντικές οργανώσεις· | Αριθμός οργανώσεων που έλαβαν νέες ιδέες για την επεξεργασία μέτρων με σκοπό τη βελτίωση της ποιότητας των εθελοντικών δραστηριοτήτων· Βαθμός δικτύωσης, συνεργασίας και συνεργειών ανάμεσα στις εθελοντικές οργανώσεις και άλλους τομείς· Αριθμός εθελοντικών οργανώσεων που βρήκαν νέους εταίρους· |

Ανταμοιβή και αναγνώριση των εθελοντικών δραστηριοτήτων· | (Μεγαλύτερη) αναγνώριση του εθελοντισμού από τους υπευθύνους για τη χάραξη πολιτικής, τις οργανώσεις της κοινωνίας των πολιτών, τους πιθανούς εργοδότες και το ευρύ κοινό· Μεγαλύτερη αναγνώριση της επίδρασης του εθελοντισμού στις δεξιότητες και ικανότητες· | Αριθμός πρωτοβουλιών από υπευθύνους για τη χάραξη πολιτικής, οργανώσεις της κοινωνίας των πολιτών και εργοδότες, οι οποίες φανερώνουν μεγαλύτερη αναγνώριση του εθελοντισμού· Έκταση της χρήσης νέων συστημάτων των δεξιοτήτων και των ικανοτήτων που αποκτήθηκαν μέσω του εθελοντισμού· |

Ευαισθητοποίηση όσον αφορά τη σημασία του εθελοντισμού ως έκφρασης της συμμετοχής των πολιτών στα κοινά | Αύξηση της προβολής του εθελοντισμού και της αξίας του για το άτομο και την ευρωπαϊκή κοινωνία Ευαισθητοποίηση τόσο στην Ευρώπη όσο και στις χώρες εταίρους όσον αφορά την αξία του εθελοντισμού. | Ποσοστό των συμμετεχόντων στο ευρωπαϊκό έτος οι οποίοι δηλώνουν ότι μέσω αυτού βελτιώθηκε η αντίληψή τους για τον εθελοντισμό· Έκταση και περιεχόμενο της κάλυψης (ποιοτικής και ποσοτικής) του ίδιου του ευρωπαϊκού έτους και των εκδηλώσεων και πρωτοβουλιών από τον τύπο και τα μέσα ενημέρωσης. |

- 5.4. Μέθοδος υλοποίησης (ενδεικτική)

Συγκεντρωτική διαχείριση: επιδοτήσεις και συμβάσεις δημόσιων προμηθειών που διοργανώνει η Επιτροπή. Η Επιτροπή μπορεί να χορηγήσει άμεσες επιδοτήσεις χωρίς πρόσκληση υποβολής προτάσεων σε εθνικούς δημόσιους οργανισμούς/οργανισμούς με αποστολή δημόσιας υπηρεσίας.

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Η διαμόρφωση του πλαισίου ελέγχου θα εμπίπτει κυρίως στην αρμοδιότητα της Επιτροπής, η οποία θα την αναλάβει σε διαβούλευση με τα κράτη μέλη. Πρέπει να υπάρχει αντιστοιχία ανάμεσα στο σύστημα παρακολούθησης και στα δεδομένα που απαιτούνται για τους δείκτες (τμήμα 3.3).

Το 2009 θα δρομολογηθεί εξωτερική μελέτη για τον εθελοντισμό στην Ευρώπη με σκοπό τη συλλογή βασικών στοιχείων που μπορούν να χρησιμοποιηθούν για την παρακολούθηση της υλοποίησης του ευρωπαϊκού έτους και τον αντίκτυπό του

6.2. Αξιολόγηση

6.2.1. Εκ των προτέρων αξιολόγηση

Κατά το πρώτο τρίμηνο του 2009 πραγματοποιήθηκε εκ των προτέρων αξιολόγηση. Η αξιολόγηση κατάληξε στο συμπέρασμα ότι το ευρωπαϊκό έτος εθελοντισμού 2011 θα επιδιώξει την ευαισθητοποίηση όσον αγορά την προστιθέμενη αξία του εθελοντισμού σε όλα τα επίπεδα - ΕΕ, εθνικό, περιφερειακό και τοπικό – και τη βελτίωση της ποιότητας και του πλαισίου της πολιτικής για τον εθελοντισμό. Κατά τον τρόπο αυτό θα αντιμετωπιστούν οι προκλήσεις που αντιμετωπίζουν σήμερα οι ευρωπαϊκές κοινωνίες.

Με βάση μια σύγκριση ανάμεσα σε διάφορες επιλογές υλοποίησης, η εκ των προτέρων αξιολόγηση συνιστά την επιλογή της συγκεντρωτικής δράσης σε κοινοτικό επίπεδο με τη συμμετοχή των κρατών μελών. Ενθαρρύνεται επίσης η εμπλοκή της κοινωνίας των πολιτών.

Η επιλογή αυτή μπορεί να δημιουργήσει σημαντικό αντίκτυπο στην πολιτική σε εθνικό και ευρωπαϊκό επίπεδο διότι συμβάλλει στη δημιουργία περιβάλλοντος κατάλληλου για τον εθελοντισμό στην Ευρωπαϊκή Ένωση.

6.2.2. Μέτρα που ελήφθησαν μετά από ενδιάμεση/εκ των υστέρων αξιολόγηση (διδάγματα από ανάλογες εμπειρίες του παρελθόντος)

Από την προηγούμενη εμπειρία που αναφέρεται στην εκ των υστέρων αξιολόγηση του ευρωπαϊκού έτους εκπαίδευσης μέσω του αθλητισμού [23] φαίνεται ότι τα ευρωπαϊκά έτη:

- έχουν αποδείξει ότι αποτελούν αποτελεσματικό μέσο για την ανάδειξη των ευρωπαϊκών πολιτικών θεμάτων σε θέματα κορυφαίας σημασίας στην ατζέντα της ΕΕ. Η ευρεία συμμετοχή σε περιορισμένη χρονική περίοδο συνέβαλε στην επίτευξη πολιτικής στήριξης και στη δημιουργία των κατάλληλων προϋποθέσεων για ευρύτερες πολιτικές δεσμεύσεις ·

- απευθύνονται σε ένα φάσμα ενδιαφερόμενων μερών με σκοπό την προβολή, τη συζήτηση και την ανταλλαγή απόψεων για ένα συγκεκριμένο θέμα. Για το λόγο αυτό αποτελούν αποτελεσματικό εργαλείο ευαισθητοποίησης ·

- αποτελούν επίσης αποτελεσματικό μέσο για τη δημιουργία συνεργειών μεταξύ διαφόρων τομέων παρέμβασης σε επίπεδο ΕΕ, κρατών μελών, σε περιφερειακό/τοπικό επίπεδο·

- τείνουν να έχουν μεγαλύτερη προστιθέμενη αξία από τις μεμονωμένες παρεμβάσεις των κρατών μελών. Ασκούν επίσης σημαντική επίδραση στη δημιουργία πολιτικής ώθησης και συμβάλλουν στην αλλαγή πολιτικής .

6.2.3. Όροι και συχνότητα των μελλοντικών αξιολογήσεων

Η προσέγγιση που εγκρίθηκε είναι η συνεχής αξιολόγηση ακολουθούμενη από αξιολόγηση της υλοποίησης και εκτίμηση του αντικτύπου του έτους.

Τα αποτελέσματα της αξιολόγησης θα πρέπει να είναι διαθέσιμα έως τα μέσα του 2012. Αυτός ο προγραμματισμός θα επιτρέψει στην Επιτροπή να υποβάλει έκθεση στα θεσμικά όργανα της ΕΕ έως το τέλος του 2012.

7. Μέτρα για την καταπολέμηση της απάτης

Η Επιτροπή πρέπει να εξασφαλίσει ότι, κατά την υλοποίηση δράσεων που χρηματοδοτούνται δυνάμει της παρούσας απόφασης, τα οικονομικά συμφέροντα της Κοινότητας προστατεύονται με την εφαρμογή προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με τη διενέργεια αποτελεσματικών ελέγχων και με την ανάκτηση αδικαιολογήτως καταβληθέντων ποσών και, σε περίπτωση που διαπιστωθούν παρατυπίες, με την επιβολή αποτελεσματικών, αναλογικών και αποτρεπτικών κυρώσεων, σύμφωνα με τους κανονισμούς (EΚ, Ευρατόμ) αριθ. 2988/95 και (Ευρατόμ, ΕΚ) αριθ. 2185/96 του Συμβουλίου, και τον κανονισμό (EΚ) αριθ. 1073/1999 του Ευρωπαϊκού Κοινοβουλίου και του Συμβουλίου.

Για τις κοινοτικές δράσεις που χρηματοδοτούνται στο πλαίσιο της παρούσας απόφασης, ως παρατυπία κατά την έννοια του άρθρου 1 παράγραφος 2 του κανονισμού (EΚ, Ευρατόμ) αριθ. 2988/95 νοείται κάθε παραβίαση διάταξης του κοινοτικού δικαίου ή κάθε παραβίαση συμβατικής υποχρέωσης που προκύπτει από πράξη ή παράλειψη οικονομικού φορέα, η οποία έχει ή ενδέχεται να έχει ως αποτέλεσμα να ζημιωθεί ο γενικός προϋπολογισμός των Κοινοτήτων ή οι προϋπολογισμοί τους οποίους διαχειρίζονται αυτές, με αδικαιολόγητη δαπάνη.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε εκατ. ευρώ (με 3 δεκαδικά ψηφία)

(Ονομασίες στόχων, δράσεων και υλοποιήσεων) | Είδος υλοποίησης | Μέσο κόστος | Έτος 2011 | Έτος n+1 | Έτος n+2 | ΣΥΝΟΛΟ |

Έτος 2011 | Έτος 2012 | Έτος n+2 | Έτος n+3 | Έτος n+4 | Έτος n+5 |

Μόνιμοι ή έκτακτοι υπάλληλοι[24] (XX 01 01) | A*/AD | 3 | 0,5 |

B*, C*/AST | 2 | 0,5 |

Προσωπικό που χρηματοδοτείται[25] από το άρθρο XX 01 02 | 1 | 1 |

Λοιπό προσωπικό[26] που χρηματοδοτείται από το άρθρο 15 01 04/05 |

ΣΥΝΟΛΟ | 6 | 2 |

8.2.2. Περιγραφή των καθηκόντων που απορρέουν από τη δράση

Υπάλληλοι κατηγορίας Α: διοργάνωση του ευρωπαϊκού έτους σε ευρωπαϊκό επίπεδο και σε συνεργασία με τους εθνικούς συντονιστές, επιτροπή, σύνταξη προσκλήσεων υποβολής προσφορών, παρακολούθηση των επιδοτήσεων στα κράτη μέλη, ενημερωτικές εκστρατείες, εκδηλώσεις, μελέτες, επικοινωνία και παρακολούθηση πολιτικής.

Υπάλληλοι κατηγορίας Β: χρηματοδοτική παρακολούθηση των προσφορών και των επιδοτήσεων, γενική βοήθεια στους υπαλλήλους της κατηγορίας Α σε όλα τα καθήκοντά τους.

Υπάλληλοι κατηγορίας C: βοήθεια για όλα τα παραπάνω αναφερόμενα καθήκοντα.

8.2.3. Πηγές ανθρώπινων πόρων (Κανονισμός Υπηρεσιακής Κατάστασης)

Εάν αναφέρονται περισσότερες της μιας πηγές ανθρώπινων πόρων, να διευκρινιστεί ο αριθμός θέσεων που προέρχεται από κάθε πηγή.

6 Θέσεις προς αναδιάταξη με χρησιμοποίηση των υφιστάμενων πόρων της διαχειρίστριας υπηρεσίας (εσωτερική αναδιάταξη)

Οι αναγκαίοι ανθρώπινοι και διοικητικοί πόροι καλύπτονται εντός των ορίων των κονδυλίων που μπορούν να διατεθούν στη διαχειρίστρια ΓΔ στο πλαίσιο της ετήσιας διαδικασίας κατανομής, λαμβανομένων υπόψη των δημοσιονομικών περιορισμών.

8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)

εκατ. ευρώ (με 3 δεκαδικά ψηφία)

Γραμμή προϋπολογισμού (αριθμός και ονομασία) | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα | ΣΥΝΟΛΟ |

Άλλη τεχνική ή διοικητική βοήθεια |

- εσωτερική (intra muros) |

- εξωτερική (extra muros) |

Σύνολο τεχνικής και διοικητικής βοήθειας |

8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

εκατ. ευρώ (με 3 δεκαδικά ψηφία)

Κατηγορία ανθρώπινων πόρων | Έτος 2011 | Έτος 2012 | Έτος n+2 | Έτος n+3 και επόμενα |

Μόνιμοι και έκτακτοι υπάλληλοι (15 01 01) | 0,610 | 0,122 |

Προσωπικό που χρηματοδοτείται από το άρθρο 15 01 02 (επικουρικοί υπάλληλοι, αποσπασμένοι εθνικοί υπάλληλοι, συμβασιούχοι κ.λπ.) (να αναφερθεί η γραμμή του προϋπολογισμού) | 0,064 | 0,064 |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,674 | 0,186 |

Υπολογισμός– Μόνιμοι και έκτακτοι υπάλληλοι |

Να γίνει παραπομπή στο σημείο 8.2.1, κατά περίπτωση |

Το 2011: 5 x 122.000 € ετησίως = 610.000 € Το 2012: 1 x 122.000 € ετησίως = 122.000 € |

Υπολογισμός– Προσωπικό που χρηματοδοτείται από το άρθρο 15 01 02 |

Να γίνει παραπομπή στο σημείο 8.2.1, κατά περίπτωση |

το 2011 και το 2012. 1 x 64.000 € ετησίως = 64.000 € |

Οι αναγκαίοι ανθρώπινοι και διοικητικοί πόροι καλύπτονται εντός των ορίων των κονδυλίων που μπορούν να διατεθούν στη διαχειρίστρια ΓΔ στο πλαίσιο της ετήσιας διαδικασίας κατανομής, λαμβανομένων υπόψη των δημοσιονομικών περιορισμών.

8.2.6 Άλλες διοικητικές δαπάνες που δεν περιλαμβάνονται στο ποσό αναφοράς

εκατ. ευρώ (με 3 δεκαδικά ψηφία)

Έτος 2011 | Έτος 2012 | Έτος n+2 | Έτος n+3 και επόμενα | ΣΥΝΟΛΟ |

15 01 02 11 01 – Αποστολές | 0,049 | 0,000 | 0,049 |

15 01 02 11 02 – Συνεδριάσεις και διασκέψεις | 0,057 | 0,019 | 0,076 |

15 01 02 11 03 – Επιτροπές[28] | 0,000 | 0,000 | 0,000 |

15 01 02 11 04 – Μελέτες και παροχή συμβουλών | 0,000 | 0,000 | 0,000 |

15 01 02 11 05 – Πληροφορικά συστήματα | 0,000 | 0,000 | 0,000 |

2 Σύνολο άλλων δαπανών διαχείρισης (15 01 02 11) | 0,106 | 0,019 | 0,125 |

3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) | 0,000 | 0,000 | 0,000 |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0,106 | 0,019 | 0,125 |

Υπολογισμός – Άλλες διοικητικές δαπάνες μη περιλαμβανόμενες στο ποσό αναφοράς |

Αποστολές: 2 αποστολές x 27 κράτη μέλη x 900 € = 48.600 € (100 % το 2011) Συνεδριάσεις και διασκέψεις (δίκτυο εθνικών συντονιστών): 4 αποστολές x 27 κράτη μέλη x 700 € = 75.600 € (75 % το 2011 και 25 % το 2012) |

Οι αναγκαίοι ανθρώπινοι και διοικητικοί πόροι καλύπτονται εντός των ορίων των κονδυλίων που μπορούν να διατεθούν στη διαχειρίστρια ΓΔ στο πλαίσιο της ετήσιας διαδικασίας κατανομής, λαμβανομένων υπόψη των δημοσιονομικών περιορισμών.

[1] Γνώμη της Ευρωπαϊκής Οικονομικής και Κοινωνικής Επιτροπής: «Εθελοντισμός: ο ρόλος του στην ευρωπαϊκή κοινωνία και ο αντίκτυπός του», έγγρ. SOC/243 — CESE 1575/2006.

[2] Γραπτή δήλωση 0030/2008 της 15ης Ιουλίου 2008.

[3] ΕΕ C της ,σ..

[4] ΕΕ C της ,σ..

[5] Δήλωση 38 για τις εθελοντικές δραστηριότητες, βλ.: http://eur-lex.europa.eu/en/treaties/dat/11997D/htm/11997D.html.

[6] Έγγρ. COM (97) 241 τελικό της 6.6.1997.

[7] «Μια νέα πνοή για την ευρωπαϊκή νεολαία», έγγρ. COM (2001) 681 της 21.11.2001.

[8] Έγγρ. COM(2004)337 τελικό.

[9] Γνώμη της Ευρωπαϊκής Οικονομικής και Κοινωνικής Επιτροπής: «Εθελοντισμός: ο ρόλος του στην ευρωπαϊκή κοινωνία και ο αντίκτυπός του», έγγρ. SOC/243 — CESE 1575/2006.

[10] Έγγρ. A6/0070/2008, Έκθεση σχετικά με τη συμβολή του εθελοντισμού στην οικονομική και κοινωνική συνοχή» (2007/2149(INI)), </DocRef><Επιτροπή>Επιτροπή περιφερειακής ανάπτυξης, εισηγήτρια: Marian Harkin.

[11] Γραπτή δήλωση 0030/2008 της 15ης Ιουλίου 2008.

[12] Σύσταση του Συμβουλίου της 20ής Νοεμβρίου 2008 σχετικά με την κινητικότητα των νέων εθελοντών στην Ευρώπη (2008/C 319/03).

[13] ΕΕ C 139 της 14.6.2006, σ. 1.

[14] EE L 312 της 23.12.1995, σ. 1.

[15] EE L 292 της 15.11.1996, σ. 2.

[16] ΕΕ L 136 της 31.5.1999, σ. 1.

[17] Διαχωριζόμενες πιστώσεις.

[18] Δαπάνες εκτός κεφαλαίου 15 01 του σχετικού Τίτλου 15.

[19] Δαπάνες εντός κεφαλαίου 15 01.04 του Τίτλου 15.

[20] Δαπάνες του κεφαλαίου 15 01 εκτός των δαπανών των άρθρων 15 01 04 ή 15 01 05.

[21] Η Επιτροπή πρότεινε τη χορήγηση 2 000 000 ευρώ στο πλαίσιο του προσχεδίου προϋπολογισμού για την πραγματοποίηση προπαρασκευαστικών έργων του ευρωπαϊκού έτους. Θα διατεθούν επαρκείς ανθρώπινοι πόροι το 2010 για αυτές τις προπαρασκευαστικές ενέργειες.

[22] Βλέπε σημεία 19 και 24 της διοργανικής συμφωνίας.

[23] «Εξωτερική αξιολόγηση (εκ των υστέρων) του ευρωπαϊκού έτους εκπαίδευσης μέσω του αθλητισμού 2004»

[24] των οποίων το κόστος ΔΕΝ καλύπτεται από το ποσό αναφοράς

[25] των οποίων το κόστος ΔΕΝ καλύπτεται από το ποσό αναφοράς

[26] των οποίων το κόστος περιλαμβάνεται στο ποσό αναφοράς

[27] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).

[28] Να διευκρινιστεί το είδος της επιτροπής και η ομάδα στην οποία ανήκει.